משרד האנרגיה והתשתיות

משרד האנרגיה והתשתיות הוא משרד ממשלתי, הממונה על כלל תחומי האנרגיה, החשמל, המשאבים הטבעיים, התשתיות והמים במדינת ישראל. המשרד מנוהל בעזרת אגפים, מינהלים, רשויות וחברות ממשלתיות. למשרד האנרגיה והתשתיות תאגידים וחברות ממשלתיות הכפופות לו מקצועית ומיניסטריאלית, כגון: חברת החשמל לישראל המכון הגיאופיסי לישראל תשתיות נפט ואנרגיה נתיבי הגז הטבעי לישראל חברת מקורות המכון לחקר ימים ואגמים רשות החשמל הרשות הממשלתית למים ולביוב המכון הגיאולוגי לישראל הקרן לשיקום מחצבות המשרד הוקם באמצע שנות ה-70 ביוזמת חבר הכנסת מיכה חריש, בעקבות משבר האנרגיה של 1974 והעלייה התלולה במחירי הנפט הגולמי, והעלייה בחשיבותו של תחום האנרגיה בסדר היום הלאומי והעולמי. תחילה הוצע להקים "רשות אנרגיה" ולא משרד ממשלתי. בפברואר 1976 הודיע ראש הממשלה יצחק רבין על הקמת הרשות שתהיה כפופה לשר המסחר והתעשייה. בין השאר מטרת הרשות הייתה לקדם חסכון באנרגיה בישראל ולקדם את תחום חיפושי הגז והנפט בישראל. בינואר 1977 נכנס לתוקפו "חוק רשות לאומית לאנרגיה, 1977". לאחר הבחירות לכנסת התשיעית, ביוני 1977, הוחלט על הקמת משרד ממשלתי חדש, משרד האנרגיה והתשתית. יצחק מודעי מהמפלגה הליברלית, מונה כשר הראשון בתפקיד. תחומי הפעילות שהועברו לאחריות המשרד היו: הממונה על חיפושי נפט, הוועדה לאנרגיה אטומית ומשק החשמל. לפני כן עניינים אלו נוהלו על ידי משרד הפיתוח (ואחר כך משרד המסחר והתעשייה). כמו כן נושא משק הדלק, שנוהל עד אז במשרד האוצר. לשם כך הוקם מינהל הדלק, שהחליף את מדור הדלק אשר הוקם עוד בימי המנדט הבריטי ופעל עד שנת 1956 במסגרת אגף המכס והבלו ולאחר מכן כיחידה עצמאית במשרד האוצר. המשרד מנה בימיו הראשונים פחות מ-50 עובדים, רובם במינהל הדלק שהיה אחראי על הבטחת אספקת הדלק למשק, רגולציה, פיקוח על מחירים, יבוא, מלאים ותקנים. משרדי המינהל שכנו בחיפה, קרוב לנמל, לבתי הזיקוק ולמשרדי המכס והבלו. יוסי ורדי, שהיה קודם מנכ"ל משרד הפיתוח, מונה כמנכ"ל הראשון של המשרד. בספטמבר 1977, עברה לאחריות המשרד גם המכון הגיאולוגי לישראל. בנובמבר 1978, התפטר מנכ"ל המשרד יוסי ורדי, לאחר שלא הצליח לממש את תוכניתו לאחד את כל החברות והגופים הממשלתיים שעסק בחיפושי נפט לחברה לאומית אחת הפועלת על בסיס עסקי. בשנת 1996 החליטה ועדת מנכ"לים שכונסה בעקבות דוח מבקר המדינה לצרף למשרד את יחידת המכרות שפעלה עד אז במסגרת משרד המסחר והתעשייה. באותה שנה צורפה למשרד גם נציבות המים, שהוקמה בשנת 1959 במסגרת משרד החקלאות. בשנת 2007, החליפה אותה רשות המים, שהוקמה במטרה לרכז את הסמכויות הניהוליות והרגולטוריות תחת גורם ממשלתי יחיד ומקצועי, ובשנת 2009 צורפו אליה גם המינהל לפיתוח תשתיות ביוב במשרד התשתיות הלאומיות והממונה על התאגידים ומינהל המים ברשויות המקומיות במשרד הפנים. בשנת 2004 הוחלט על הקמת מינהל אוצרות הטבע, המאגד את יחידת המכרות ואת יחידת הנפט, שפעלה עד אז כחלק ממנהל מדעי האדמה. בפברואר 2009 החליטה הממשלה להקים במשרד כיחידת סמך מינהל מחקר למדעי האדמה והים שנועד להסדיר את פעילותם של המכון הגיאופיסי, החברה לחקר ימים ואגמים והמכון הגיאולוגי. מיולי 2015 ובמשך שנה בדק מבקר המדינה את פעילותו של המינהל, ובדו״ח מעקב שפרסם פירט ליקויים, ובראשם היעדר הגדרה לאחריותו ולסמכויותיו של המינהל או בחינה של יעילותו ונחיצותו ביחס לחלופות אחרות, ופעילותו של המינהל ללא מנהל קבוע בחלק מהתקופה, ואף ללא מנהל זמני למשך יותר משנה. במרץ 2017 המינהל בוטל. עד לשנת 1996 נקרא משרד זה, משרד האנרגיה והתשתית, אך עם כניסתו של אריאל שרון לתפקיד שינה את שמו לשם משרד התשתיות הלאומיות והורחבו סמכויותיו. בדצמבר 2011, בתקופת כהונתו של עוזי לנדאו כשר הממונה על המשרד, אישרה הממשלה את שינוי שמו של משרד התשתיות הלאומיות למשרד האנרגיה והמים. בספטמבר 2013 שונה שם המשרד למשרד התשתיות הלאומיות האנרגיה והמים. ביוני 2017 שונה שם המשרד למשרד האנרגיה והמים. במאי 2020 החליטה ממשלת ישראל השלושים וחמש לפצל את משרד האנרגיה ולהקים את משרד משאבי המים, אך עם הקמת ממשלת ישראל השלושים ושש הוא נסגר באוגוסט 2021 ותחומי אחריותו הושבו אל משרד האנרגיה. בשנת 2023 עם הקמת ממשלת ישראל השלושים ושבע, שונה שם המשרד למשרד האנרגיה והתשתיות. המשרד נדד בכמה מקומות בירושלים. שכן בתחילה בבניין בודד ברחוב הרצוג בירושלים, שממנו עבר בתחילת שנות ה-80 למשרדים ברחוב יפו 234. בשנת 1996 נוספו המשרדים בבניין "שערי העיר" ברחוב יפו 216, ולימים גם שטחי משרד בהר חוצבים. ביולי 2018 עבר המשרד לרחוב בנק ישראל 7 (קריית הממשלה - בניין ג'נרי 2). משק החשמל בישראל משרד משאבי המים משק המים והשפכים בישראל מדיה וקבצים בנושא משרד האנרגיה והתשתיות בוויקישיתוף אתר האינטרנט הרשמי של משרד האנרגיה והתשתיות (בעברית, באנגלית ובערבית) משרד האנרגיה והתשתיות, ברשת החברתית פייסבוק משרד האנרגיה והתשתיות, ברשת החברתית אקס (טוויטר) משרד האנרגיה והתשתיות, ברשת החברתית אינסטגרם משרד האנרגיה והתשתיות, ברשת החברתית LinkedIn משרד האנרגיה והתשתיות, סרטונים בערוץ היוטיוב ישראל, משרד האנרגיה והתשתית, דף שער בספרייה הלאומית אברהם פלג, שר האנרגיה והתשתית: "פרט לבטחון - האנרגיה היא היום מגורמי היסוד החשובים ביותר של מדינת ישראל", מעריב, 21 ביולי 1977 רבין החליט להקים רשות לענייני אנרגיה, מעריב, 20 בפברואר 1976 ח"כ מיכה חריש: ויכוחי יוקרה מונעים הפועלת רשות אנרגיה, מעריב, 14 במרץ 1976 רשות,מטה או משרד ממשלתי לאנרגיה, דבר, 16 במאי 1976 שינויים במבנה המשרדים, מעריב, 27 ביוני 1977 הקמת משרד האנרגיה תחייב קבלת עשרות עובדים חדשים, דבר, 23 ביוני 1977 ייצור החשמל יוכפל תוך 6–7 שנים, מעריב, 1 בפברואר 1973 יוסף פריאל, המבנה וסמכויות משרד האנרגיה יוכרעו, לאחר שישוב בגין, דבר, 21 ביולי 1977 יוסף ורדי מונה למנכ"ל משרד האנרגיה, דבר, 31 באוגוסט 1977 יחיאל לימור, המנון הגיאולוגי יענוד למשרד האנרגיה והתשתית, מעריב, 28 בספטמבר 1977 איני יכול לארגן מחדש את תחום חיפושי הנפט, מעריב, 30 בנובמבר 1978 "היסטוריה של משרד התשתיות, האתר הרשמי הקמת מינהל המחקר למדעי האדמה והים והסדרת פעילות מכוני המחקר: המכון הגיאופיסי לישראל, החברה לחקר ימים ואגמים לישראל בע"מ והמכון הגיאולוגי | מספר החלטה 4494, באתר GOV.IL ארגון ומינהל במכוני המחקר שבאחריות משרד התשתיות הלאומיות, האנרגיה והמים - ממצאי מעקב, באתר www.mevaker.gov.il תיקון החלטת ממשלה - מינהל המחקר למדעי האדמה והים והסדרת פעילות מכוני המחקר | מספר החלטה 2461, באתר GOV.IL קטלוג ארכיון המדינה ← משרד התשתיות הלאומיות, האנרגיה והמים ← מינהל המחקר למדעי האדמה והים, באתר catalog.archives.gov.il מערכת ynet, שונה שם משרד התשתיות הלאומיות - ייקרא "משרד האנרגיה והמים", באתר ynet, 18 בדצמבר 2011 הודעה על שינוי שם של משרדים, י"פ 6663 מיום 17 בספטמבר 2013 החלטה הממשלה על שינוי שם משרד התשתיות הלאומיות, האנרגיה והמים, באתר משרד ראש הממשלה שינוי שם משרד התשתיות הלאומיות, האנרגיה והמים | מספר החלטה 2732, באתר GOV.IL הקמת משאבי המים ותיקון החלטות ממשלה, החלטה מספר 29 של ממשלת ישראל ה-35, מ-31 במאי 2020, באתר של משרד ראש הממשלה מורן אזולאי, המשרדים שייסגרו - וחלוקת האחריות: ההסכם המלא בין לפיד ובנט, באתר ynet, 11 ביוני 2021 מערכת מקור ראשון, ‏הממשלה אישרה ביטול חמישה משרדים, בעיתון מקור ראשון, 19 ביולי 2021 אושר בישיבת הממשלה: שינוי שם משרד האנרגיה אל "משרד האנרגיה והתשתיות", באתר GOV.IL